આમ જોવા જઈએ તો જાડું શરીર કોઈને ગમતું નથી અને તે વ્યક્તિના મગજમાં વજન ઘટાડવાના સૌથી સરળ પ્રયોગો જ રમતા હોય છે. છતાંય ઘણાં બધા કારણોસર સંયમી વ્યક્તિ પણ વજન ઘટાડી શકતી નથી અને પરિણામે ઘણી બધી વ્યક્તિગત, સામાજિક અને આર્થિક સમસ્યાઓનો સામનો કરવો પડતો હોય છે. આવા સંજોગોમાં બેરિયાટ્રિક સર્જરી (મેદસ્વીતા દૂર કરવાની શસ્ત્રક્રિયા)એ વરદાનરૂપ બની રહે છે. છતાં આજના આ ટેકનિકલ યુગમાં પણ લોકો હજુએ આ માટે સહમત થતાં નથી. આ પ્રક્રિયા અંગે હજુએ સમાજમાં ઘણી બધી ભ્રમણાઓ પ્રવર્તી રહી છે.